ลุย (ภาพยนตร์ไทยปี พ.ศ. 2520)

ลุย เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม สร้างโดยบริษัทไฟว์สตาร์โปรดักชั่น เข้าฉายครั้งแรกเมื่อวันที่ 17 กุมภาพันธ์ พ.ศ. 2520 ที่โรงภาพยนตร์โคลีเซี่ยม กำกับการแสดงโดยรุจน์ รณภพ นำแสดงโดยสมบัติ เมทะนีและสรพงศ์ ชาตรี

ในปี พ.ศ. 2554 ดีด้า วิดีโอ โปรดักชั่นได้นำภาพยนตร์เรื่องนี้มาสร้างใหม่ในรูปแบบละครโทรทัศน์ โดยมีการดัดแปลงเนื้อหาให้เหมาะกับยุคสมัย และนำแสดงโดยวีรภาพ สุภาพไพบูลย์

 เนื้อเรื่อง 
เรื่องราวของ ลุย หล่มสัก (สมบัติ / วีรภาพ) อดีตมือปืนที่ต้องลุกขึ้นมาจับอาวุธอีกครั้ง เพื่อจัดการกับองค์กรที่เขาเคยทำงานให้ หลังจากที่ ไทรงาม (มยุรฉัตร / จีระนันท์) ภรรยาของลุยและลูก ถูกสังหารด้วยการวางระเบิดรถยนต์ พร้อมกับทำให้ลุยเข้าใจผิดว่า เดือน แรมกล้า (อุเทน / ดนัย) นักฆ่าขององค์กรและเพื่อนรักที่เชี่ยวชาญเรื่องระเบิด เป็นคนลงมือ ลุยจึงพลั้งมือฆ่าเดือน แต่ภายหลังได้ทราบความจริงจากปากของ สร้อยคีรี (อรัญญา / ภัทรธิดา) นักฆ่าในองค์กรและอดีตคนรักของลุย ซึ่งสนิทสนมกับนายใหญ่ขององค์กรอย่าง ปกาศิต จอมพลัง (สะอาด / โอลิเวอร์) ลุยเสียใจมาก จึงได้เลี้ยงดูบอย (สรพงษ์ / พูลภัทร) ลูกชายคนเดียวของเดือน เพื่อชดใช้ในสิ่งที่เกิดขึ้น พร้อมกับเริ่มปฏิบัติการสะสางบัญชีแค้นที่มีต่อองค์กร แม้จะต้องแลกมาด้วยชีวิตก็ตาม

 นักแสดง 
 สมบัติ เมทะนี - ลุย หล่มสัก
 สรพงษ์ ชาตรี - บอย
 ครรชิต ขวัญประชา - กริช ลมกรด
 สะอาด เปี่ยมพงศ์สานต์ - ปกาศิต จอมพลัง
 อดุลย์ ดุลยรัตน์ - เทียว สิบทิศ
 มานพ อัศวเทพ - ทองเพชร เหล็กกล้า
 กฤษณะ อำนวยพร - ศักดา ปาฏิหาริย์
 พิภพ ภู่ภิญโญ - เด็ด
 สมศักดิ์ ชัยสงคราม - จ๊อด
 ดามพ์ ดัสกร - ขรรค์ชัย อินทรีย์
 ดวงใจ หทัยกาญจน์ - ประดู่
 อรัญญา นามวงศ์ - สร้อยคีรี
 กิตติ ดัสกร - เมธา
 เดือนเต็ม สาลิตุล - น็อต
 มยุรฉัตร เหมือนประสิทธิเวช - ไทรงาม 
 อุเทน บุญยงค์ - เดือน แรมกล้า 

หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์ที่กำกับโดย รุจน์ รณภพ
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ที่อำนวยการสร้างโดย เกียรติ เอี่ยมพึ่งพร
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ไทยที่ดัดแปลงเป็นละครโทรทัศน์